आेबामा की आेर से यह बधाई संदेश एक एेसे समय पर आया है,जब अमरीका राष्ट्रपति पद के बेहद कटु प्रचार अभियान के बाद गहराई तक विभाजित हो चुका है। इस चुनाव अभियान में डोनाल्ड ट्रंप ने हिलेरी क्लिंटन के खिलाफ लगातार उत्तेजक भाषणबाजी की।आेबामा ने इस संबोधन के दौरान राष्ट्रपति पद के अब तक के अपने कार्यकाल को याद भी किया।उन्होंने कहा कि देश उस समय की तुलना में कहीं मजबूत है,जब उन्होंने जॉर्ज डब्ल्यू बुश के बाद पदभार संभाला था। उन्होंने कहा कि हम(अमरीकी) 80 साल की सबसे भीषण मंदी से एकसाथ मिलकर उबरे।उन्होंने कहा,‘‘हमने अमरीका को दुनिया भर में ज्यादा सम्मानित देश बनाया।हमारे बच्चों के लिए इस ग्रह की रक्षा की लड़ाई में नेतृत्व का काम अपने हाथ लिया। इसके अलावा भी बहुत कुछ किया।’’ परंपरा के मुताबिक,आेबामा दंपति ने अमरीकी सैनिकों और उनके परिवारों का भी शुक्रिया अदा किया।